《以西省斋事被差孟夏景灵宫朝饔跪进茶酒斋宿道山》
宋代·程公许

承明三入笑陈人，药砌翻红又一春。英毂并驰惭领袖，斐章何自称丝纶。

骏奔数幸天颜近，驽拙难胜宠渥频。月蠹腐红无以报，囊封敢不罄披陈。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。